CELEX: 62019TA0591
Language: lv
Date: 2021-09-22 00:00:00
Title: Lieta T-591/19: Vispārējās tiesas 2021. gada 22. septembra spriedums – Healios/EUIPO – Helios Kliniken (“Healios”) (Eiropas Savienības preču zīme – Iebildumu process – Eiropas Savienības grafiskas preču zīmes “Healios” reģistrācijas pieteikums – Agrāka Eiropas Savienības vārdiska preču zīme “HELIOS” – Sajaukšanas iespēja – Apzīmējumu līdzība – Preču un pakalpojumu līdzība – Regulas (EK) Nr. 207/2009 8. panta 1. punkta b) apakšpunkts (tagad Regulas (ES) 2017/1001 8. panta 1. punkta b) apakšpunkts) – Agrākas preču zīmes faktiska izmantošana – Regulas Nr. 207/2009 42. panta 2. punkts (tagad Regulas 2017/1001 47. panta 2. punkts))

15.11.2021   
            
            
               LV
            
            
               Eiropas Savienības Oficiālais Vēstnesis
            
            
               C 462/36
            
         
      Vispārējās tiesas 2021. gada 22. septembra spriedums – Healios/EUIPO – Helios Kliniken (“Healios”)
      (Lieta T-591/19) (1)
      
      (Eiropas Savienības preču zīme - Iebildumu process - Eiropas Savienības grafiskas preču zīmes “Healios” reģistrācijas pieteikums - Agrāka Eiropas Savienības vārdiska preču zīme “HELIOS” - Sajaukšanas iespēja - Apzīmējumu līdzība - Preču un pakalpojumu līdzība - Regulas (EK) Nr. 207/2009 8. panta 1. punkta b) apakšpunkts (tagad Regulas (ES) 2017/1001 8. panta 1. punkta b) apakšpunkts) - Agrākas preču zīmes faktiska izmantošana - Regulas Nr. 207/2009 42. panta 2. punkts (tagad Regulas 2017/1001 47. panta 2. punkts))
      (2021/C 462/42)
      Tiesvedības valoda – angļu
      
         Lietas dalībnieki
      
      
         Prasītāja: Healios KK (Tokija, Japāna) (pārstāvis: P. Venohr, advokāts)
      
         Atbildētājs: Eiropas Savienības Intelektuālā īpašuma birojs (pārstāvji: L. Rampini un V. Ruzek)
      
         Otra procesa EUIPO Apelācijas padomē dalībniece, persona, kas iestājusies lietā Vispārējā tiesā: Helios Kliniken GmbH (Berlīne, Vācija) (pārstāve: B. Michaelis, advokāte)
      
         Priekšmets
      
      Prasība par EUIPO Apelācijas piektās padomes 2019. gada 12. jūnija lēmumu lietā R 341/2018-5 attiecībā uz iebildumu procesu starp Helios Kliniken un Healios.
      
      
         Rezolutīvā daļa
      
      
                  1)
               
               
                  Atcelt Eiropas Savienības Intelektuālā īpašuma biroja (EUIPO) Apelācijas piektās padomes 2019. gada 12. jūnija lēmumu lietā R 341/2018-5, ciktāl tas attiecas uz precēm un pakalpojumiem, kas ietilpst 1., 5. un 44. klasē atbilstoši pārskatītajam un grozītajam 1957. gada 15. jūnija Nicas Nolīgumam par preču un pakalpojumu starptautisko klasifikāciju preču zīmju reģistrācijas vajadzībām un kas attiecībā uz katru no šīm klasēm atbilst šādam aprakstam:
                  
                              —
                           
                           
                              1. klase: “Cilmes šūnas zinātniskiem nolūkiem”, “cilmes šūnas pētniecības vajadzībām”;
                           
                        
                              —
                           
                           
                              5. klase: “Veterinārie preparāti”, “cilmes šūnas medicīniskiem nolūkiem; šūnu funkciju aktivizēšanas līdzekļi medicīniskiem nolūkiem; cilmes šūnas veterināriem nolūkiem”, “ķirurģiski implantāti, kas izaudzēti no cilmes šūnām”;
                           
                        
                              —
                           
                           
                              44. klase: “Medicīniskie pakalpojumi saistībā ar cilmes šūnu iegūšanu un apstrādi, kā arī manipulācijām ar tām; medicīniskie pakalpojumi saistībā ar cilvēka asins, nabassaites asins, cilvēka šūnu, cilmes šūnu un kaulu smadzeņu atdalīšanu, apstrādi un pārveidi”.
                           
                        
            
                  2)
               
               
                  Prasību pārējā daļā noraidīt.
               
            
                  3)
               
               
                  Katrs lietas dalībnieks sedz savus tiesāšanās izdevumus pats.
               
            
         (1)  OV C 363, 28.10.2019.